Ingen generationskløft

Dykker man ned i tallene ser man, at der ikke er tale om store generationskløfter, når det kommer til danskernes syn på stat og kirke. 61 procent af de 18 til 34-årige er helt enige eller enige i, at kirken skal adskilles fra staten, mens det gælder 56 procent af dem, der er over 56 år.

På Roskilde Universitet ser lektor i praktisk filosofi Sune Lægaard undersøgelsens resultater som en naturlig forlængelse på de sidste ti års religionsdebat.

Det er længere tids udvikling i danskernes syn på religion, der begynder at slå igennem brian arly jacobsen, religionssociolog

Igennem sin forskning har han blandt andet beskæftiget sig med forholdet mellem politik og religion og sekulariseringen af samfundet, og han mener, man i virkeligheden bør se undersøgelsens resultater i lyset af danskernes manglende forhold til folkekirken.

- Flertallet af danskerne har en kulturel og traditionel tilknytning til kirken, men den betyder som sådan ikke noget for dem. Man sender ikke kirken mange tanker i løbet af hverdagen. Så når det overvejende flertal af danskerne går ind for en adskillelse af stat og kirke, handler det i virkeligheden om noget helt andet, forklarer han.

Læs også : Danskerne vil have kristendomskundskab væk fra skoleskemaet

En principsag

Sune Lægaard peger på, at adskillelse af kirke og stat bliver en del af den principielle debat om religion i det offentlige rum, som man blandt andet kender fra debatten om svinekød i daginstitutioner og medarbejderes ret til at bære religiøse symboler på offentlige arbejdspladser, og som i mange tilfælde er endt som en politisk debat.

- Flertallet synes ikke, man skal blande religion og politik, og man ønsker ikke, at religiøse grupper skal have særbehandling. Derfor er det kun naturligt, at man så går ind for en adskillelse af stat og kirke.

Undersøgelsen Undersøgelsen er foretaget af Epinion for DR blandt et repræsentativt udsnit af den danske befolkning. 1.095 respondenter over 18 år har deltaget. Undersøgelsen er udført i perioden den 3. til 11. februar 2016.

Og der er da også nogenlunde enighed på tværs af den røde og blå partifarve - i hvert fald når det kommer til vælgernes holdning. 49 procent af de borgerlige vælgere mener, at stat og kirke skal adskilles, mens det gælder 63 procent af ventrefløjens vælgere.

Brian Arly Jacobsen fra Københavns Universitet spår dog en adskillelse af stat og kirke lange udsigter:

- Som det ser ud nu, er der ikke den store, fælles konsensus om en ændring af Grundloven, som er nødvendig, hvis man skal ændre på forholdet mellem stat og kirke. Men det er interessant, fordi det viser, at politikerne ikke er helt i tråd med befolkningen på dette emne, afslutter han.

Religionsrapport på P1 sætter i dag spørgsmålet om adskillelse mellem stat og kirke til debat. I studiet er SF's formand Pia Olsen Dyhr og kirkeordfører fra Liberal Alliance, Mette Bock. Lyt med på P1 klokken 11:03.